OpenLLM-France/wikimedia huggingface dataset:
# Mila Idiakez

Mila Idiakez Altzibar (Deba, Gipuzkoa, 1952 – Eibar, Gipuzkoa, 2025eko urtarrilaren 1a) erreferente abertzalea eta aktibista feminista izan zen.

## Bizialdia

Euskal Herritarrok-eko batzarkidea eta Egizan erakundearen sortzailea izan zen – 1987an sortutako erakunde feministaeta Bilgune Feministaren aitzindaria, baita LAB sindikatuko delegatua ere. Debako Udaleko zinegotzia izan zen ANVtik, 2007an.
Ondar Beltz dantza taldea jarri zuen martxan 70.eko hamarkadan. Dantza talde horretan Euskal Herriko dantzak erakusten zizkien dozenaka neska-mutili eta euskal jaiak antolatzen zituzten herrietara eramaten zituen autobusez. Dantzarik ez zegoenean, berriz, mendia zegoen. Burdin Kurutz Mendi Taldearen lehen urteetan behintzat parte hartu zuen Milak.
Debako Goaz antzerki taldearen sortzaileetarikoa ere izan zen, Lukax Dorronsoro, Gilermo Urkiza eta Martin Idiakezekin batera. 2024an euskaraz antzerki amateurra egiten bost hamarkada bete zituen taldeak.
Azkeneraino borrokan, azken aldian pentsiodunekin zebilen buru-belarri. Bertigoek eraso zioten eta bere azken borroka garuneko tumore baten aurka izan zen.

## Erreferentziak

* ↑ «Esquelas y Necrologicas | DEBA | Mila Idiakez Altzibar | diariovasco.com» canales.diariovasco.com (Noiz kontsultatua: 2025-01-03).
* 1 2 3 4 SL, TAI GABE DIGITALA. (2025-01-02). «Muere Mila Idiakez, referente abertzale y activista feminista» naiz: (Noiz kontsultatua: 2025-01-02).
* ↑ «Acoso político» index (Noiz kontsultatua: 2025-01-02).
* ↑ SA, Baigorri Argitaletxea. (2024-12-30). «Mila» GARA (Noiz kontsultatua: 2025-01-02).
* ↑ PPLL. (2007-09-29). «La edil Mila Idiakez (ANV) pasa a formar parte de la Junta de Gobierno Local» El Diario Vasco (Noiz kontsultatua: 2025-01-02).
* ↑ SA, Baigorri Argitaletxea. (2024-11-26). «Goaz, bost hamarkada euskaraz antzerki amateurra egiten» GARA (Noiz kontsultatua: 2025-01-02).

## Kanpo estekak

* Elkarrizketa: biharemuneko pilulaz Berria, 1999
* Datuak: Q131623068
# Ane Odriozola

Ane Odriozola Cia (Legazpi, Gipuzkoa, 1979ko maiatzaren 7a) idazlea da.

## Biografia

Arrasateko Udaleko Herritarren Arretarako Zerbitzuan egiten du lana 2006tik, eta istorioak idaztearen pasioarekin uztartzen du. Turismo ikasketak ere egin izan ditu UNED-en bitartez.
Bere irakur zaletasunaren eskutik etorri zen idazteko premia. Euskaraz zein gaztelaniaz egin izan du. 2018an bere lehen eleberria argitaratzera animatu zen El secreto de Gibola, Legazpiko XX. mende hasierako errealitatea islatzen duena, benetako pertsonaiak fikziozkoekin nahastuz eta egiazko gertaerak egileak asmatutakoekin. Trilogia baten hasiera izango zen hura eta 2020an Gibola baserriaren eta bertako biztanleen historia jarraitu zuen La sombra de Gibola argitalpenarekin. 2021ean heldu zen Conspiración en Gibola, itxiera eman zuen eleberria.
El valle del hierro lana aurkeztu zuen 2024an, jatorrizko bere bailaran girotutako eta Mirandaolako ferrerian 1580 gertatutako mirarian oinarritutako istorioa kontatzen duen thriller historikoa.

## Lanak

* El secreto de Gibola (Autoedizioa, 2018)
* Gauero hirekin egingo diat amets (2019)
* La sombra de Gibola (Autoedizioa, 2020)
* Conspiración en Gibola (Autoedizioa,2021)
* El valle del hierro (Planeta argitaletxea, 2024)

## Sariak

* 2019an, Gauero hirekin egingo diat amets idazlanarekin, Arrasateko Udalak antolatzen duen Iparragirre Saria irabazi zuen Narratiba Euskaraz modalitatean, beste 15 lanekin lehiatuz
* 2019an, Legazpiko kultur taldeen eskutik Literatura Saria jaso zuen, Kultur Merezimendu kategorian
* 2019an, Urrike Kontakizun Laburren III. Lehiaketan finalista izen zen.
* 2019an, El secreto de Gibola lanarekin misteriozko Eleberri Onenaren Zirkulu Gorria Saria jaso zuen, 400 lan baino gehiagorekin lehian.

## Erreferentziak

* 1 2 (Gaztelaniaz) «Inicio - Ane Odriozola» aneodriozola.com (Noiz kontsultatua: 2025-01-10).
* 1 2 3 (Gaztelaniaz) Ane Odriozola - Editorial Círculo Rojo. (Noiz kontsultatua: 2025-01-10).
* ↑ «ane odriozola - Google Bilaketa» www.google.com (Noiz kontsultatua: 2025-01-10).
* ↑ «Ane Odriozola» durangokoazoka.eus (Noiz kontsultatua: 2025-01-10).
* ↑ (Gaztelaniaz) Moyano, Alberto. (2024-04-03). ««Documentarme sobre la peste tras la pandemia me hizo ver que todo es cíclico»» El Diario Vasco (Noiz kontsultatua: 2025-01-10).

## Kanpo estekak

* Datuak: Q126010357
# Ruská Bystrá

Ruská Bystrá Eslovakiako udalerri bat da, Sobranceko barrutian kokatuta. 11,96 km²ko azalera du eta 115 biztanle 2017ko datuen arabera.

## Historia

Idatzizko lehen aipamena 1405. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1025185
* Multimedia: Ruská Bystrá / Q1025185
# Teresa Ann Savoy

Teresa Ann Savoy (Londres, 1955eko uztailaren 18a - Milan, 2017ko urtarrilaren 9a) aktore britainiarra, bere ibilbidean zehar oso polemikoak izan ziren filmetan lan egin zuen, bereziki Calígula filma. Bere lan gehienak Italian egin zituen. XX. mendeko 70. hamarkadaren zinemaren mito erotikoa izan zen.

## Biografia

1955ean Londresen jaioa, Teresa Ann Savoy aktore britainiarra helduentzako Playmen aldizkari italiarrean (1973ko urria) agertu zen 18 urte zituela. 16 urtetik komuna Hippy batean bizi zen Sizilian. Bere aktore ibilbidea Le farò da padre filmean hasi zuen, La bambina izenaz ere ezaguna, 1974an adimen-urritasuna zuen Clotilde izeneko neskato baten papera eginez. 1975ean, Savoyk Tinto Brass ezagutu zuen eta elkarrekin lan egin zuten Salon Kitty (1976) film arrakastatsuan. 1979an, Brassek berriro zuzendu zuen Drusilla bezala Calígula film eztabaidatuan. Savoy 1981ean itzuli zen zinemara Aldo Ladoren La disubbidienza filmarekin, eta bertan Edith irakasle judu erakargarriaren papera egin zuen. Urte berean, Ninetto Davolirekin batera, A zsarnok szíve, avagy Boccaccio Magyarországon (Tiranoaren bihotza) filmean aritu zen. 2000. urtean, Savoyk bere azken agerraldi zinematografikoa egin zuen La fabbrica del vapore, Italiako lehen film digitalean. 1989an Royal Society of Arts-eko kide titulua jaso zuen. Savoy minbiziak jota hil zen 2017an, 61 urte zituela, Milanen. Senarrarekin eta bi seme-alabekin bizi zen.

## Filmografia

| Urtea | Izenburua | Papera |
| 1974 | Le farò da padre (I'll Take Her Like a Father) | Clotilde Spina |
| 1976 | Salon Kitty | Margherita |
| 1976 | Vizi privati, pubbliche virtù (Private Vices, Public Pleasures) | Mary |
| 1977 | Sandokan alla riscossa! (Sandokan to the Rescue) | Jamilah |
| 1979 | Caligula | Drusilla |
| 1981 | La disubbidienza | Edith |
| 1981 | The Tyrant's Heart | Katalin |
| 1984 | Il ragazzo di Ebalus | Terrorista gaztea |
| 1986 | La Donna del Traghetto | |
| 1987 | D'Annunzio | Maria di Gallese |
| 2000 | La fabbrica del vapore | Magazziniera |

## Erreferentziak

* ↑ https://www.ondacero.es/programas/la-rosa-de-los-vientos/audios-podcast/mujeres-con-historia/mujeres-historia-teresa-ann-savoy-mito-erotico-cine-anos-70_20211101617fdb5c34d4be000190d9dd.html
* ↑ https://distopia.com.mx/blog/2536/LA-ACTRIZ-TERESA-ANN-SAVOY

## Kanpo estekak

* Teresa Ann Savoy IMDb webgunean.
* Datuak: Q456686
* Multimedia: Teresa Ann Savoy / Q456686
# 1115
## Jaiotzak

* Magnus IV.a Norvegiakoa, Norvegiako erregea (h. 1139).

## Heriotzak

* Uztailaren 24a – Matilde Toscanakoa, Toscanako eta Lonbardiako zati bateko erregina eta Toscana-ko kondesa (j. 1046).
* Abenduaren 22a – Olaf Magnusson, Norvegiako erregea (j. 1099).
* Petri Rodezkoa, okzitaniar elizgizona, Iruñeko apezpikua.

## Kanpo estekak

* Datuak: Q19534
* Multimedia: 1115 / Q19534
# Izaskun Gracia Quintana

Izaskun Gracia Quintana (Bilbo, Bizkaia, 1977) idazlea eta itzultzailea da.

## Ibilbidea

Euskal Filologian lizentziatu zen Deustuko Unibertsitatean eta Masmédula olerki-argitaletxearen editorea eta fundatzailea izan zen. Itzultzaile eta diseinatzaile egiten du lan, eta artikuluak eta literatur-kritika idazten ditu hainbat hedabideetan.

## Argitalpenak

Euskaraz eta gaztelaniaz idazten du.
* Fuegos fatuos (Premios Joven Creación Literaria, 2003)
* Eleak eta beleak (Ernestina de Champourcín XVII. Poesia Saria, 2007)
* Saco de humos (XIX. Villa de Aranda Poesia Saria, 2010)
* Ártica/artikoa (2012)
* Vacuus (2016)
* Despertar lloviendo (2017)
* Ohe hutsetan (2018) olerki-bilduma
* Tanta ipuina (XXVIII. Gabriel Aresti Ipuin Lehiaketaren akzesita, (2011)
* Crónicas del encierro ipuin-bilduma (2016)
* Lo que ruge.(2021)
* Soliloquio soterrado (2021)
* Basokoa (2024)

## Bestelakoak

Bere olerkiak zenbait antologia eta aldizkaritan argitaratuak izan dira eta berak hainbat jaialditan ere hartu du parte –Transgeneración 1.0 (2007), Odyssée du Danube (2007), Cosmopoética (2009), Bilbapopoesia (2010), IV. Pentsamenduaren Poesia (2011), V. Pentsamenduaren Poesia (2013), Touch me! (2014), Zelulabakar II. Poesia Topaketa (2014) eta Bizkaiko Foru Aldundiko Literatura Topaketak (2017)–, eta Anabel Lorca, Zigor Barayazarra, Delphine Salvi eta Leire Urbeltz artista plastikoekin kolaboratu du.
2011n Berlinera joan zen bizitzera.

## Erreferentziak

* 1 2 3 4 «Izaskun Gracia Quintana - Euskal idazleen elkartea» idazleak.eus (Noiz kontsultatua: 2025-01-03).
* ↑ «Izaskun Gracia Quintana - ya lo dijo casimiro parker» yalodijocasimiroparker.com (Noiz kontsultatua: 2025-01-11).
* ↑ [CV_IzaskunGracia_Web.pdf Izaskun Gracia Quintanaren curriculuma. ].
* ↑ «Libros de Izaskun Gracia Quintana | Casa del Libro» casadellibro (Noiz kontsultatua: 2025-01-11).
* ↑ «OHE HUTSETAN, GRACIA QUINTANA, IZASKUN, ISBN: 9788494726323» www.libreriaproteo.com (Noiz kontsultatua: 2025-01-11).
* ↑ Santi. (lunes, 14 de marzo de 2016). «Un libro al día: Izaskun Gracia Quintana: Crónicas del encierro» Un libro al día (Noiz kontsultatua: 2025-01-11).
* ↑ «Cuestionario Estandarte: Izaskun Gracia Quintana - Estandarte» www.estandarte.com (Noiz kontsultatua: 2025-01-11).
* ↑ ricardomartinezllorca. (2021-04-15). «'Lo que ruge', de Izaskun Gracia Quintana» Culturamas (Noiz kontsultatua: 2025-01-11).
* ↑ Edmundo. (2021-08-30). «Soliloquio soterrado - Izaskun Gracia Quintana» libros de la resistencia (Noiz kontsultatua: 2025-01-11).
* ↑ www.funtsak.com, Funtsak-Diseño y Programación Web-. «Basokoa - Izaskun Gracia Quintana» www.txalaparta.eus (Noiz kontsultatua: 2025-01-11).
* ↑ Mendía, Gladys. (2020-12-28). «IZASKUN GRACIA QUINTANA: POESÍA ACTUAL VASCA» Revista de Literatura y Arte (Noiz kontsultatua: 2025-01-11).
* ↑ «Izaskun Gracia Quintana - ya lo dijo casimiro parker» yalodijocasimiroparker.com (Noiz kontsultatua: 2025-01-11).

## Kanpo estekak

* Datuak: Q57655615
# 1139
## Gertaerak

* Laterango II. kontzilioa egin zen San Joan Laterangoaren basilikan, Inozentzio II.ak antolatua.

## Heriotzak

* Azaroaren 12a – Magnus IV.a Norvegiakoa, Norvegiako erregea (j. c. 1115).

## Kanpo estekak

* Datuak: Q19608
* Multimedia: 1139 / Q19608
# Are

    Artikulu hau nekazaritzako tresnari buruzkoa da; beste esanahietarako, ikus «Area (argipena)».
Area nekazaritza tresna da, lurraren lanketan erabilia. Erreminta hau lurra nahasi eta zokorrak zatitzeko erabiltzen da, baina baita belar txarrak kentzeko ere. Euskararen eremu osoko terminoa da, baina tokian tokiko aldaerak ditu (arre, arhe, ara, arra) eta burdinare hitza ere erabiltzen da.
Lurra goldatu edo laian egin ondoren uztarriari lotu eta narraz erabiltzekoa da, lurra berdindu eta fintzeko. Erein aurretik (belar txarrak kentzeko) edo erein ondoren (haziak lurrarekin nahasteko) erabiltzen da, normalean.
Lurrerantz zuzendutako burdinazko hortz batzuek egiten dute arearen lana. Helburuaren arabera hortz ezberdinak izan ditzake. Zur eta burdinazko eredu sinpleetatik, tresna mekanizatuetara eboluzionatu izan du. Mekanizazioaren aurretik, lan nekosoa eta amorragarria izaten zen, batez ere lurra lehorra zegoenean.

## Iruditegia

* Are tradizionala, Eslovenia, 20. mendearen erdialdea.
* Arean egiten, 16. mende amaierako ilustrazioa.
* 19. mendeko are diseinuak.
* Zubietako inauterietan, gizonak area darama bizkarrean, baina eraldatua: hortzak gorantz ditu alderantziz jarrita.
* Mekanizatutako area, traktorearekin erabiltzekoa.

## Erreferentziak

* ↑ «OEH - Bilaketa - Are» www.euskaltzaindia.eus (Noiz kontsultatua: 2021-02-01).
* ↑ «Laian egin ondoren burdinazko area pasatzen zen soroan - Ahotsak.eus» ahotsak.eus (Noiz kontsultatua: 2021-02-01).
* 1 2 Gisasola 'Sosola', Enrike. (2021). Area. Twitter (Noiz kontsultatua: 2021-02-01).

## Ikus gainera

* Eskuarea
* Aitzurra
* Goldea

## Kanpo estekak

* Datuak: Q209042
* Multimedia: Harrows / Q209042
# Wootton (Mendebaldeko Oxfordshire)

Wootton, Ingalaterrako erdialdean dagoen herri bat da, Oxfordshire konderrian.
2011n 569 biztanle zituen.
# Olatz Pereda Bados

Olatz Pereda Bados (Alonsotegi, Bizkaia, 1993) artista, eskultorea eta diseinatzailea da.

## Ibilbidea

Euskal Herriko Unibertsitatean Sorkuntza eta Diseinuan graduatua da, eta, ondoren, Zeramika: Artea eta Funtzioa Masterra egin zuen unibertsitate berean. Ondoren Arteterapian eta terapia sortzaileetan masterra egin zuen ISPEDUC Instituto Superior de Psicología y Educación izenekoan eta Fabricademy izeneko graduondokoa Basque BioDesign Centerren.
Aita ebanista zuen eta Olatz txikia zenean zurezko jostailu asko egiten zizkion. Horren eraginez material horretara oso gaztetatik hurbildu zen eta material horrek ekar ditzakeen milaka aukerak erakutsi zizkion, gaur egun portzelanarekin batera bere obra gehienetan erabiltzen duen materialetako bat izanik.
Karreran zehar eta ondoren masterrean, bere obran bereizgarria den materiala deskubritu zuen, portzelana. Hau berarentzat preziatua den materiala da, ez bere zuritasunagatik bakarrik, baizik eta baita argiarekin batera obrei bizia ematen dietela sentitzen duen transluzitatea eta sonoritatea bezalako ezaugarriengatik ere.
Masterrean zehar serigrafiaren teknikan ere sakondu zuen. Normalean zeramikari aplikatzen zaion teknika honek simetrian eta origamian oinarritutako diseinuak sortzeko aukera ematen dio, piezei interes bisual handiagoa ematen diena.

## Lanak

* Lampyridae , 2016.
* Bendita Dulzura & Bendita Dulzura II , 2017.
* Senbazuru, Perfectamente Imperfectas , 2018.
* El despertar de los insectos & El jardín de los insectos , 2021.
* Embarrada.
* Lohial proiektua.
* Muztin-min.

## Erakusketak

* 2025ean Eskuahaldunak elkarteak Bilbon Bizkaiko Batzar Nagusien erakusketa aretoan antolatu zuen erakusketan parte hartu zuen. Zurezko moduluz osatutako pieza bat jarri du ikusgai, Eta orain ERRALDOI izan nahi dut izenekoa.

## Erreferentziak

* 1 2 Olatz Pereda - Alonsotegi, Bizkaia - Azken Muga. (Noiz kontsultatua: 2025-01-12).
* ↑ «1. Creating BioMaterials Based on Local Clays - Olatz Pereda» class.textile-academy.org (Noiz kontsultatua: 2025-01-12).
* 1 2 OLATZ PEREDA BADOS -. (Noiz kontsultatua: 2025-01-12).
* ↑ Basque BioDesign Center. (2022-04-26). ENTREVISTAS BDC | FABRICADEMY | Olatz Pereda. (Noiz kontsultatua: 2025-01-12).
* 1 2 3 4 «Olatz Pereda» class.textile-academy.org (Noiz kontsultatua: 2025-01-12).
* ↑ Bados, Olatz Pereda. «LOHIAL, de la tierra a la tela» selectedinspiration.com (Noiz kontsultatua: 2025-01-12).
* ↑ Fabricademy, Textile and Technology Academy. (2022-05-17). Olatz Pereda - Buztin Min - Fabricademy2021. (Noiz kontsultatua: 2025-01-12).
* ↑ «Euskal eskulturaren «berrazalaratzea» sustatu asmo duen erakusketa antolatu du Eskuahaldunak elkarteak Bilbon» Berria 2025-01-10 (Noiz kontsultatua: 2025-01-12).
* ↑ Fonseca, Joseba. (2025-01-10). «'20 eskultore', una mirada a la escultura vasca actual de la mano de las Juntas Generales de Bizkaia» Deia (Noiz kontsultatua: 2025-01-12).

## Kanpo estekak

* Datuak: Q131743642
# Woodcote

Woodcote, Ingalaterrako erdialdean dagoen udalerri bat da, Oxfordshire konderrian.
2016an 2.607 biztanle zituen.
# Mazo

Mazo, mailutzar edo mailu handia kolpeak emateko esku-erreminta bat da, esku bakar batez erabiltzen dena, bi aldeko buru begidun batez eta bertan sartzen den gider batez osatua.
Burua zurezkoa bada, zurmailu du izena; metalezkoa bada, berriz, hargin mailu. Gomazko burua duten mazoak ere badira, eta erabilera berezitukoak, hala-nola zokor-mazoak (zokorrak birrintzekoa) edo mataputxak (arrainak hiltzeko erabiliak arrantzotzietan).

## Iruditegia

* Hargin mailua.
* Gomazko burua duen mazoa.
* Croquet kioleko mazoak.
* Erdi Aroko nekazariak zokor-mazoekin.
* Harakinaren mazoa, okela biguntzekoa.

## Erreferentziak

* 1 2 «Egungo Euskararen Hiztegia (EEH) - Mazo» www.ehu.eus (Noiz kontsultatua: 2025-01-26).
* ↑ «OEH - Bilaketa - Mazo» www.euskaltzaindia.eus (Noiz kontsultatua: 2025-01-26).
* ↑ Antigoaleko Hiztegia. (2017-11-16). «Mataputxa, mataputxeta -» Zarautzguka.eus (Noiz kontsultatua: 2025-01-26).

## Kanpo estekak

* Datuak: Q3202271
* Multimedia: Mallets (tools) / Q3202271
# Wolvercote

Wolvercote, Ingalaterrako erdialdean dagoen udalerri bat da, Oxfordshire konderrian.
2016an 1.213 biztanle zituen.
# Nora Ferreira

Nora Ferreira (Hondarribia, Gipuzkoa, 1992) sortzailea eta Jaizkibel konpainiako kapitaina da. Moda diseinua ikasia.

## Bizitza

Estilista
Nora Madrilen bizi izan zen hamarkada batez, eta bertan Moda Diseinua ikasi zuen. Ondoren, Bartzelonara joan zen bizitzera urtebetez, barruko arroparen eta bainu-arroparen graduondoko ikastaro bat egitera. Eta, amaitzean, Espainiako hiriburura itzuli zen 'freelance' estilista gisa lan egiteko publizitate-kanpainetan eta Vogue, El País Semanal eta Mujer Hoy aldizkarietan. New Yorken ere hiru hilabetez bizi izan zen, eta hainbat lan egin zituen estilista laguntzaile.
2022an, 31 urte zituela Viv Vintage denda eta topagunea ireki zuen Hondarribian, jaioterrian, baina bertan behera utzi behar izan zuen. Arrazoien artean, alokairuen prezioa eta bizi proiektua garatzeko ezintasuna izan ziren eta Bilbon ireki zuen bere gogoko denda.

### Kapitain

Jaizkibel konpainiako kapitaina izan zen 2023an eta hurrengo urtean ere errepikatu egin zuen. Bigarren urtean lasaigo irten zen plazara. Halere, martxotik ari ziren irailerako alardearen nondik norakoak prestatzen eta kalean eskubideak aldarrikatzen. Martxoaren 8ko programazioan tartean eginez, Udaletxe aurrean konzentratu ziren Jai parekide eta publikoaren alde. Berdintasun legea bete pankartaren atzean.
2024an, 27 urteren ondoren, lehenengoz udalak baimena eman zion Jaizkibeli konpainia gisa desfilatzeko. Noraren ustez pauso garrantzitsua zen baimena udalari eskatzea eta ez ateratzea manifa gisa. Oso pozik zeudela adierazi zuen alkateak beraiei baimena eman zielako, baina helburu berbera izaten jarraitzen zuten:
   Alarde publikoa, bakarra eta parekidea lortzea.
Gainera, 2024an lehen aldiz Ertzaintzak ez zuen presentziarik izan Jaizkibelen inguruan aurreko urteetan bezala.

## Erreferentziak

* 1 2 Melchor, Virginia. (2024-03-04). «Nora, la estilista que ha abierto una tienda de ropa 'vintage' en Bilbao» El Correo (Noiz kontsultatua: 2024-12-10).
* ↑ Etxegoien, Alaine Aranburu. (2024-05-31). «"Poliki-poliki Hondarribiak bota ninduen herritik"» Bidasoko Hitza (Noiz kontsultatua: 2024-12-10).
* ↑ A, I.. (2024-03-07). ««No desperdiciemos los seis meses que quedan hasta el 8 de septiembre»» El Diario Vasco (Noiz kontsultatua: 2024-12-10).
* ↑ ««Gure helburua ez dugu ahaztu behar: alarde publikoa, bakarra eta parekidea»» Berria 2024-09-07 (Noiz kontsultatua: 2024-12-10).

## Kanpo estekak

* Elkarrizketa: Gure helburua ez dugu ahaztu behar Berria, 2024.07.07
* Elkarrizketa: Jaizkibel konpainiako kapitain rolaz YouTube
* Datuak: Q131747345
# Whitchurch Hill

Whitchurch Hill, Ingalaterrako erdialdean dagoen herri bat da, Oxfordshire konderrian.
2016an 661 biztanle zituen.
# Maialen Martija Díez

Maialen Martija Díez (Bilbo, 1981) ikertzailea eta metereologoa da.

## Bizitza

Fisikan lizentziatua Madrilgo Unibersitate Konplutentsea-n (UCM, 2005)eta sistema konplezuko fisikan masterra (2013) Urrutiko Hezkuntzarako Unibertsitate Nazionalean (UNED).
2005tik aurrera ikertzaile lan egiten du Tecnalia Meteorologia sailean, Euskalmet, Euskadiko Meteorologia Agentziarentzako zaintza eta iragarpen lanetan. Bere doktoretzako gaia Euskadiko aldakortasun klimatikoa da, tenperatura eta euriaren muturreko balioak barne, eta hauek urrutiko telekonexioetatik jaso dezaketen eraginean sakonduz (ENSO telekonexioa batik bat). 2017an New York-eko (AEB) Columbiako Unibertsitatean egonaldia egin zuen, hain zuzen ere, "International Research Institute for Climate and Society (IRI)"-an.

## Argitalpenak
### Aldizkarietan

* Un estudio sobre aplicaciones móviles meteorológicas en países iberoamericanos, España y Portugal. José Daniel Gómez de Segura, Santiago Gaztelumendi, Maialen Martija Díez
* Palabras clave en twiter de centros meteorológicos. Maialen Martija Díez, Virginia Palacio, Olatz Principe, Santiago Gaztelumendi
* Influencia de El Niño en el País Vasco. Maialen Martija Díez, María Belén Rodríguez de Fonseca
* Influencia de el niño en la precipitación del País Vasco. Maialen Martija Díez, María Belén Rodríguez de Fonseca
* Meteo adversa y su comunicación via radio y Twitter. Maialen Martija Díez, Virginia Palacio, Olatz Principe, Santiago Gaztelumendi
* Servicios meteorológicos y Twitter. Virginia Palacio, Maialen Martija Díez, Olatz Principe, Santiago Gaztelumendi
* Análisis estadístico de las olas de calor y frío en España. Carlos Yagüe Anguis, Maialen Martija Díez, Javier Torres, Ana I. Maldonado, Elvira Zurita García.
* Impacto no estacionario de ENSO sobre las temperaturas en el oeste de Europa. Maialen Martija Díez, María Belén Rodríguez de Fonseca, Jorge López Parages.

## Erreferentziak

* ↑ Petxarroman, Nagore Arin-Iñaki. (2023-10-07). ««Klima krisiari 'El Niño' gehituta, hurrengo urteak oso-oso beroak izango dira»» Berria (Noiz kontsultatua: 2023-10-07).
* ↑ «Tesis leídas con anterioridad - PD en Física | Facultad de Ciencias Físicas» fisicas.ucm.es (Noiz kontsultatua: 2025-01-14).
* ↑ «Irakasleak - Graduak - UPV/EHU» Graduak (Noiz kontsultatua: 2023-12-02).
* ↑ «Maialen Martija Díez» Dialnet (Noiz kontsultatua: 2025-01-14).

## Kanpo estekak

* Datuak: Q120497513
# Weston-on-the-Green

Weston-on-the-Green, Ingalaterrako erdialdean dagoen herri bat da, Oxfordshire konderrian.
2011n 523 biztanle zituen.
# Watchfield

Watchfield, Ingalaterrako erdialdean dagoen udalerri bat da, Oxfordshire konderrian.
2016an 2.290 biztanle zituen.
# Wardington

Wardington, Ingalaterrako erdialdean dagoen herri bat da, Oxfordshire konderrian.
2021ean 602 biztanle zituen.
# Warborough

Warborough, Ingalaterrako erdialdean dagoen herri bat da, Oxfordshire konderrian.
2011n 987 biztanle zituen.
# West Hanney

West Hanney, Ingalaterrako erdialdean dagoen udalerri bat da, Oxfordshire konderrian.
2011n 490 biztanle zituen.
# Upper Heyford (Oxfordshire)

Upper Heyford, Ingalaterrako erdialdean dagoen udalerri bat da, Oxfordshire konderrian.
2011n 1.295 biztanle zituen.
# Uffington (Oxfordshire)

Uffigton, Ingalaterrako erdialdean dagoen herri bat da, Oxfordshire konderrian.
2011n 783 biztanle zituen.